text: [{"text_idx": "#000002", "text": "I\u0301 heyst byrjar framsy\u0301ningin SA\u0301PMI S\u00f8gur, sum eru 10 ymiskar framsy\u0301ningar vi\u00f0 13 ymiskum listafo\u0301lkum, sum koma u\u0301r Finnlandi, Noregi og Sv\u00f8ri\u0301ki. Tann fyrsta framsy\u0301ningin letur upp 3. oktober, og hon er vi\u00f0 Hanne Grete Einarsen"}, {"text_idx": "#000003", "text": "Hv\u00f8rji eru tey bestu listafo\u0301lkini? Hv\u00f8rji listafo\u0301lk fa\u0301a si\u0301ni verk sy\u0301nd a\u0301 listas\u00f8vnum? Hv\u00f8rji listafo\u0301lk sleppa vi\u00f0 i\u0301 listas\u00f8guna? Ta\u00f0 gera tey av, i\u00f0 sita vi\u00f0 valdi\u00f0 i\u0301 listaheiminum, tey, sum hava vald til at meta um, velja u\u0301t og keypa - og til at gera eina listarliga ally\u0301sing. I\u0301 vesturevropeisku listas\u00f8guni hevur klassiska listafo\u0301lki\u00f0 veri\u00f0 ein hvi\u0301tur, hinskyndur ma\u00f0ur. Av ti\u0301 sama eru no\u0301gv listafo\u0301lk fyrr ikki sloppin framat, t.d. listafo\u0301lk, sum eru konufo\u0301lk ella u\u0301r einum minnilutabo\u0301lki."}, {"text_idx": "#000004", "text": "Listas\u00f8gan er to\u0301 i\u0301 einari broytingarti\u0301\u00f0. Tilviti\u00f0 um vald, ku\u0301gan og hierarki veksur og ny\u0301ggjar r\u00f8ddir sleppa framat. Hetta hevur vi\u00f0 s\u00e6r, at m.a. sa\u0301misk list er blivin meiri sjo\u0301nlig. Sa\u0301miska listin hevur veri\u00f0 fyri teirri vanlagnu, at hon ikki er tikin fyri fult - heldur er hon blivin li\u0301tilsgj\u00f8rd og romantisera\u00f0 og er ikki s\u00e6dd sum verulig list. I\u0301 dag ver\u00f0ur hon sy\u0301nd fram a\u0301 teimum sto\u0301ru, altjo\u0301\u00f0a og vi\u00f0urkendu listaska\u0301lunum - og nu\u0301 eisini i\u0301 Nor\u00f0urlandahu\u0301sinum."}, {"text_idx": "#000005", "text": "\u2013 Listaheimurin er blivin meiri tilvita\u00f0ur um umbo\u00f0an, sigur verk\u00e6tlanarlei\u00f0arin, Inger Sm\u00e6rup S\u00f8rensen, sum hevur a\u0301byrgd av sa\u0301misku framsy\u0301ningarr\u00f8\u00f0ini."}, {"text_idx": "#000006", "text": "\u2013 Vit hava \u00f8ll blind vinklar, men vit eiga at vera tilvita\u00f0 um, hv\u00f8r sleppur framat, so fleiri r\u00f8ddir ver\u00f0a hoyrdar. Ti\u0301 eri eg sera gla\u00f0 fyri, at vit i\u0301 Nor\u00f0urlandahu\u0301sinum sy\u0301na fram verk hja\u0301 10 ymiskum listafo\u0301lkum, sum vit hava valt u\u0301t fyri teirra listarligu go\u0301\u00f0sku og ti\u0301 tey eru sa\u0301misk."}, {"text_idx": "#000007", "text": "Sa\u0301miska framsy\u0301ningarr\u00f8\u00f0in byrjar 3. oktober vi\u00f0 \u201cTrekk Pusten opp i det Bla\u030a\u201d (Drag andan upp i\u0301 bla\u0301an) eftir Hanne Grete Einarsen. Hanne Grete Einarsen, sum eisini ver\u00f0ur nevnd Snefjordprinsessa, er sa\u0301miskt-norskt listafo\u0301lk, sum by\u0301r i\u0301 Snefjord i\u0301 Vesturfinnm\u00f8rkini. Framsy\u0301ningin hevur m.a. fleiri litri\u0301kar sja\u0301lvsmyndir, i\u00f0 snu\u0301gva seg um hennara perso\u0301nligu royndir vi\u00f0 sju\u0301ku, kreppu og samleika."}]